בסיור שקיימה משלחת מטעם החברה למתנ"סים הארצית במרכזים קהילתיים בחברה הבדואית ביחד עם מנהלי תוכניות ארציות בתחום החינוך וההשכלה הגבוהה, יו"ר הדירקטוריון אביעד פרידמן התיישב על שולחן מול ילדי ונוער המתנ"ס במהלך תחרות שחמט ושיחק עמם למעלה משעה.
המפגש המסורתי לקראת חג הפסח של רכזי והנהלת תנועת של"מ- החברה למתנ"סים, התקיים השנה באוניברסיטת תל אביב עם מכון הרצוג לחקר ההזדקנות והזיקנה ביחד עם הסתדרות הפסיכולוגים, ובחסות חברת טבע. כנס זה המשיך תחילת מסורת של מפגשים משותפים עם מוסדות אקדמיים שהתקיימו בעבר במרכז הבינתחומי ובאוניברסיטת בר אילן.
לאחרונה הושק מיזם "Bridge tech" בפארק ההייטק בב"ש. המיזם, המשותף לחברות היי טק, החברה למתנ"סים-תכנית המצוינות ואג'יק-מכון הנגב, מקדם השתלבות צעירות וצעירים בחברה הבדואית בלימודים אקדמיים במסלולי מערכות מידע, הנדסת תוכנה ומדעים מדויקים.
קהילות החברה למתנ"סים ציינו את יום הזיכרון לשואה ולגבורה ברחבי הארץ בטקסים ובערבי "זיכרון בסלון". 3,000 מארחים השתתפו השנה במיזם "זיכרון בסלון" הפועל זו השנה השישית. אחת ממטרות הפרוייקט היא לחבר את הנוער והדור הצעיר לזיכרון של יום השואה ע״י עדות ישירה של הניצולים או של בני הניצולים במטרה לשמר ולזכור את מה שהיה וללמוד יחד איך לשמר ולבנות חברה חזקה ובריאה.
בעקבות גל המהומות והאלימות על רקע מערכת הבחירות לראש הרשות המתקיימות בימים אלה. השבוע לאחר תפילת אחר הצהרים פתח ההמון ממרכז קהילתי מנדא, נשים, ילדים, נוער וקשישים בצעידה מהמרכז הקהילתי עד כיכר המריבה והניף כרזות ושלטים נגד הפורענות והאלימות ולמען סובלנות ואחדות קהילתית בכפר.
הפקה ייחודית של מרכז קהילתי נתניה דרום - "אני אתגבר"
אירוע הסיום לשנת תשע"ו של תכנית ההכוון הקדם אקדמי לתלמידים מצטיינים מכיתות יא' ו-יב' בחברה הערבית, הבדואית, הדרוזית והצ'רקסית התקיים אתמול (יום ג') במרכז המבקרים באתר תחנות הכוח 'אורות רבין' בחדרה, במסגרת שיתוף הפעולה בין חברת החשמל לחברה למתנ"סים הארצית המובילה את התוכנית, ומתוך החשיבות שמייחסת חברת החשמל להשקעה בחינוך האקדמי-מדעי-טכנולוגי. התוכנית ממומנת על ידי המועצה להשכלה גבוהה, משרד רוה"מ ומשרד החינוך.
מנהלת מתנ"ס יפיע בערוץ "הלא"
עובור טארק ריזק, מנהלת מתנ"ס יפיע ואימאן שרארי, חברת הנהלת המתנ"ס וחברה שותפה בקבוצת הנשים המשותפת יפיע-מגדל העמק הוזמנו לראיון בתכנית "היום הזה" – ערוץ "הלא" בטלויזיה מקבוצת אתר פאנט. בראיון סיפרו על הביקור של הנהלת החברה ומנהלי המרכזים הקהילתיים בבית הנשיא על הפעילות העניפה של מתנ"ס יפיע ועל פרוייקט קבוצת הנשים המשותפת של יפיע-מגדל העמק.
מה משותף למדען ולילד בן 6? שבוע המדע ברשת "צהריים טובים"
דימיון, יצירתיות והתלהבות אילו התכונות החשובות ביותר לאיש המדע והמשותפות לו ולילד. לכבוד יום המדע הבין לאומי שחל החודש, הפגישו בחברה למתנ"סים את ילדי הצהרונים עם מדעני משרד המדע. הפעילות התאפשרה בזכות שיתוף פעולה רב שנים בין החברה למתנ"סים ומשרד המדע.
כנס רכזות צהרונים והמשפחתונים של אגף תכניות גיל רך של החברה התקיים בשפיים.
בהמשך לנאום השבטים – מאחים את הקרעים. נשיא המדינה ראובן ריבלין, הזמין את הנהלת החברה למתנ"סים הארצית ומנהלי המרכזים הקהילתיים בכל האוכלוסיות והמגזרים ברחבי הארץ, ואת אורנים המכללה האקדמית לחינוך, לדיון בבית הנשיא. זאת, במטרה ליישם את חזונו לחיים משותפים, כבוד הדדי וסובלנות בין השבטים בחברה הישראלית.
במפגש הצגת הסכם ההבראה, השכר וזרוע הביצוע נכחו כמעט כל מנהלי המרכזים הקהילתיים, מכל רחבי הארץ, וכן עובדי המטה הכלולים בחוקה. המפגש נערך בכפר יונה, כשלהצגת פרטי הסכם ההבראה ושאלות ותשובות מהקהל, קדמו ברכות ומחמאות הדדיות - על ההישגים והנכונות לפשרות הדדיות - של יו"ר החברה, אביעד פרידמן, מנכ"ל החברה רז פרויליך, ויו"ר הנציגות יעקב ביתן.